ઉપસ્થિત જનમેદનીને સંબોધિત કરતા નીતિશ કુમારે કહ્યું, '' 4 નવેમ્બર બિહાર માટે એક ઐતિહાસિક દિવસ છે. વર્ષો પહેલા એટલે કે 1974માં 4 નવેમ્બરે બિહારમાં જેપી આંદોલન શરૂ થયું હતું. મોટી સંખ્યામાં લોકો અહીં આવ્યા. આંદોલનમાં લોકો જોડાયા. આંદોલનમાં જોડાવા માટે આવેલા લોકો પર પોલીસે દમન વરસાવ્યું અને લાઠીચાર્જ કર્યું. 1942માં દેશ માટે લડનાર જેપી પર પણ પોલીસે લાઠીચાર્જ કર્યો. એનું પરીણામ એ આવ્યું કે, તે સમયની કેન્દ્ર સરકારને સત્તા ગુમાવી પડી હતી. મને ખુશી છે કે બિહારને વિશેષ રાજ્ય બનાવવા માટે જે અધિકાર રેલી યોજવામાં આવી તેના માટે આ ઐતિહાસિક 4 નવેમ્બરનો દિવસ પસંદ કરવામાં આવ્યો, આપણે આપણા હકની લડાઇમાં સફળ થઇશું.''